Den første betingede udvisning fik Shuaib Khan, da han var med til at slå en mand ihjel i Aalborg og fik otte års fængsel.

Den anden betingede udvisning fik han, da han havde deltaget i et meget brutalt overfald på åben gade og under varetægtsfængslingen var med til at angribe en medindsat fra bandemiljøet.

I dag er han løsladt fra fængslet og anses for at være en af hovedaktørerne i den igangværende bandekrig i København, der har tvunget politiet til at advare unge mænd om at være påpasselige, når de går uden døre i hovedstaden. Manden er pakistaner og har trods de to domme undgået at blive sendt ud af Danmark.